

**MAARDU LINNAVALITSUS**

**PLANEERIMIS- JA MAJANDUSOSAKOND**

Päästeamet

Raua 2

10124 Tallinn

rescue@rescue.ee

14.10.2025 nr 7-1.3/3238

**Fosforiidi tn 20 kinnistu ja lähiala**

**detailplaneeringu esitamine kooskõlastamiseks**

Lugupeetud Päästeameti esindaja

Maardu Linnavalitsus algatas Fosforiidi tn 20 kinnistu ja lähiala detailplaneeringu (edaspidi detailplaneering) 27.02.2024 korraldusega nr 135. Detailplaneeringu koostamise eesmärk on maa kasutamise sihtotstarbe ning äri- ja tootmishoonete ehitusõiguse ulatuse määramine ning juurdepääsude, tehnovõrkude ja haljastuse küsimuste lahendamine. Planeeringuala suurus on ligikaudu 2,5 ha.

Planeeringulahendus näeb ette ühele äri- ja tootmismaa krundile ehitusõiguse määramist kuni neljale hoonele maksimaalse kõrgusega 18 m või 2 korrust, ehitisealuse pinnaga kuni 15 122 m2. Juurdepääs planeeringualale on Fosforiidi tänav L3 kinnistult (katastritunnus 44601:001:0363).

Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri- ja tootmise maa-ala (ÄT).

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 kohaselt tuleb planeering kooskõlastada päästeametiga, kui planeering käsitleb tuleohutusnõudeid.

Eelnevat arvesse võttes palume anda kooskõlastus Fosforiidi tn 20 kinnistu ja lähiala detailplaneeringule.

Lugupidamisega

/allkirjastatud digitaalselt/

Danel Suurtamm

Osakonna juhataja

LISA: Fosforiidi tn 20 kinnistu ja lähiala detailplaneering, 08.09.2025 versioon.

Annabel Mett-Mäelde 6060731

annabel.mett@maardu.ee